

**ระบบเตือนภัยเศรษฐกิจอุตสาหกรรมภาคตะวันออก**

**เดือนกันยายน 2567 “ส่งสัญญาณปกติเบื้องต้น” แต่มีทิศทางชะลอตัวลงต่อเนื่อง**

**คาดการณ์เฉลี่ย 2 เดือนข้างหน้า “ส่งสัญญาณปกติเบื้องต้น” แต่มีระดับต่ำกว่าปัจจุบัน**

**คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวัง” มีความเสี่ยงการชะลอตัวเพิ่มขึ้น**

**เผยแพร่ : 25 กันยายน 2567**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**

**ประเด็นสำคัญ : เดือนกันยายน 2567**

* + **เศรษฐกิจอุตสาหกรรมภาคตะวันออกส่งสัญญาณชะลอตัว**
  + **ปัจจัยภายในประเทศส่งสัญญาณชะลอตัวลง ตามความเชื่อมั่นทางธุรกิจที่หดตัว จากปัญหาด้านการบริโภคในประเทศที่ลดลงตามกำลังซื้อ กระทบต่อความต้องการสินค้าอุตสาหกรรมในหลายกลุ่ม**
  + **ปัจจัยต่างประเทศอยู่ในเกณฑ์ปกติเบื้องต้น โดยภาคการผลิตญี่ปุ่นมีสัญญาณการฟื้นตัวจากผลผลิตและการจ้างงานที่เพิ่มขึ้น ส่วนสหรัฐอเมริกา ยังคงมีความกังวลต่อความไม่แน่นอนทางเศรษฐกิจ และในขณะที่สหภาพยุโรป ภาคการผลิตยังคงมีภาวะซบเซา**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบเดือนกันยายน 2567**

**CONS\_11 CONS \_18 MNR\_TH NEW\_BOT PRO\_TH**

**BSI\_TH\_3E BCI\_US CCI\_OECD CCI\_EA19 PMI\_JP**

**CONS\_11 CONS\_18 MNR\_TH NEW\_BOT PRO\_TH**

**BSI\_TH\_3E BCI\_US CCI\_OECD CCI\_EA19 PMI\_JP**

**คาดการณ์ 2 เดือนข้างหน้า (ต.ค.-พ.ย.67) “ส่งสัญญาณปกติเบื้องต้น”** และมีทิศทางชะลอตัวจากปัจจุบัน โดยเฉพาะปัจจัยในประเทศที่ผู้บริโภคมีความระมัดระวังการใช้จ่าย ส่งผลให้ความเชื่อมั่นทางธุรกิจลดต่ำลง ส่วนปัจจัยต่างประเทศ มีความกังวลในภาคธุรกิจของสหรัฐอเมริกา จากความไม่แน่นอนทางเศรษฐกิจ ในขณะที่สหภาพยุโรปภาคการผลิตยังคงซบเซาต่อเนื่อง อย่างไรก็ตามภาคการผลิตญี่ปุ่นมีแนวโน้มที่จะฟื้นตัวได้ในอนาคต

**คาดการณ์ 4-6 เดือนข้างหน้า (ธ.ค.67-ก.พ.68) “ส่งสัญญาณเฝ้าระวัง”** และมีความเสี่ยงต่อการชะลอตัว จากปัจจัยในประเทศที่มีแนวโน้มชะลอตัว จากปัญหากำลังซื้อที่ยังคงซบเซา ส่วนปัจจัยต่างประเทศพบสัญญาณการชะลอตัวของการเติบโตทางเศรษฐกิจของสหรัฐอเมริกา และสหภาพยุโรป

**ระดับสัญญาณเตือนภัยขององค์ประกอบหลัก ปัจจัยภายในประเทศ : *“ส่งสัญญาณชะลอตัว”***

* **ยอดขายรถจักรยานยนต์ (CONS\_11) : “ส่งสัญญาณปกติเบื้องต้น”** ค่าวัฏจักรขยายตัวจากเดือนก่อน จากการการส่งออกชิ้นส่วนประกอบรถจักรยานยนต์ (CKD) ขยายตัวได้ในเดือนนี้ อย่างไรก็ตามยอดขายรถจักรยานยนต์ภายในประเทศยังคงซบเซาตามกำลังซื้อของผู้บริโภคที่ยังไม่ฟื้นตัว
* **ดัชนีปริมาณจำหน่ายน้ำมันฯ (ปรับฤดูกาล) (CONS\_18) : “ส่งสัญญาณชะลอตัว”** ปริมาณจำหน่ายน้ำมันฯ หดตัวจากเดือนก่อน ส่วนหนึ่งเป็นผล  
  มาจากราคาในกลุ่มน้ำมันเบนซินที่สูงขึ้น นอกจากนี้การใช้ไฟฟ้ายังมีปริมาณที่ลดลง ส่วนหนึ่งเป็นผลมาจากอุณหภูมิของอากาศที่ปรับลดลง
* **อัตราดอกเบี้ยเงินกู้ยืมข้ามคืนระหว่างธนาคาร : ต่ำสุด (MNR\_TH) : “ส่งสัญญาณปกติเบื้องต้น”** อัตราดอกเบี้ยปรับคงที่ตามมติที่ประชุม กนง.   
  ครั้งล่าสุด เพื่อรักษาขีดความสามารถของนโยบายการเงินในการรองรับความไม่แน่นอนทางเศรษฐกิจ แต่มีแนวโน้มที่อาจจะปรับลดลงได้ในระยะข้างหน้า
* **ดัชนีคำสั่งซื้อใหม่ทั้งหมดของไทย (NEW\_BOT) : “ส่งสัญญาณเฝ้าระวังเพิ่มขึ้น”** ค่าวัฏจักรหดตัวจากเดือนก่อน โดยความเชื่อมั่นด้านคำสั่งซื้อลดลงในภาคที่มิใช่การผลิต ของกลุ่มค้าปลีกรถยนต์และสินค้าอุปโภคบริโภค จากความระมัดระวังการใช้จ่ายของประชาชน รวมทั้งกลุ่มก่อสร้างที่ปรับลดลงตามความล่าช้าของการเบิกจ่าย ส่วนกลุ่มโรงแรมและร้านอาหาร ความเชื่อมั่นเพิ่มขึ้นตามจำนวนนักท่องเที่ยวต่างชาติที่เพิ่ม ส่วนหนึ่งมาจากวันหยุดในหลายประเทศ
* **ดัชนีการผลิตของไทย (PRO\_TH) : “ส่งสัญญาณเฝ้าระวังเพิ่มขึ้น”** ค่าวัฏจักรหดตัวจากเดือนก่อน โดยส่วนใหญ่ค่าดัชนียังปรับลดลง และอยู่ต่ำกว่าระดับ 50 สะท้อนถึงภาคการผลิตที่ยังดีไม่ทั่วถึง อย่างไรก็ตามในกลุ่มพลาสติกและยางพาราความเชื่อมั่นปรับเพิ่มขึ้นหลังจากปรับลดลงในเดือนก่อน
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังเพิ่มขึ้น”** ค่าดัชนีหดตัวจากเดือนก่อนเข้าสู่ระดับต่ำกว่า 50 ครั้งแรกในรอบ 3 ปี โดยเป็นผลจากความเชื่อมั่นในภาคการผลิตที่ลดลงตั้งแต่กลางปีนี้ นำโดยกลุ่มชิ้นส่วนอิเล็กทรอนิกส์ กลุ่มเหล็ก กลุ่มยานยนต์และอสังหาริมทรัพย์ ส่วนภาคที่มิใช่ภาคการผลิต ปรับเพิ่มขึ้นในเกือบทุกธุรกิจ นำโดยกลุ่มก่อสร้างที่คาดว่าจะเบิกจ่ายงบโครงการของภาครัฐได้

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้น”***

* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณเฝ้าระวังเพิ่มขึ้น”** ความเชื่อมั่นหดตัวจากเดือนก่อนและหดตัวต่อเนื่องเป็น  
  เดือนที่ 5 สะท้อนถึงความกังวลของภาคธุรกิจต่อความไม่แน่นอนต่อการเติบโตทางเศรษฐกิจ รวมทั้งความตึงตัวทางการเงินที่เกิดขึ้น
* **ดัชนีความเชื่อมั่นผู้บริโภคของโออีซีดี (CCI\_OECD) : “ส่งสัญญาณชะลอตัว”** ความเชื่อมั่นหดตัวจากเดือนก่อน ตามความเชื่อมั่นที่ลดลงในสหรัฐอเมริกา เยอรมนี และกรีซ ขณะที่ประเทศอื่น ๆ ขยายตัวไม่มาก ส่วนหนึ่งเกิดจากความกังวลต่อความไม่แน่นอนทางเศรษฐกิจและรายได้ของผู้บริโภค
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณปกติเบื้องต้น”** ความเชื่อมั่นในสหภาพยุโรป (EA19) ขยายตัวจากเดือนก่อนเล็กน้อย ส่วนหนึ่งเป็นผลจากการขยายตัวในภาคบริการ อย่างไรก็ตามในส่วนของภาคการผลิตสหภาพยุโรปยังคงเผชิญภาวะซบเซาอย่างต่อเนื่อง
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณปกติเบื้องต้น”** ค่าดัชนีขยายตัวจากเดือนก่อน โดยภาคการผลิตญี่ปุ่น ค่าดัชนีเข้าใกล้เส้นมาตรฐาน ตามการขยายตัวของระดับผลผลิต ทำให้มีการจ้างงานสูงขึ้นในเดือนนี้ แต่ในด้านคำสั่งซื้อใหม่ยังคงมีภาวะซบเซา โดยเฉพาะคำสั่งซื้อใหม่เพื่อการส่งออกที่หดตัวตามความต้องการของตลาดจีนและเกาหลีใต้ ทั้งนี้ ต้นทุนวัตถุดิบนำเข้ามีราคาสูงขึ้นจากปัญหาเงินเยนที่อ่อนค่าลงในเดือนนี้



**ที่มาของข้อมูล**

1. **ยอดขายรถจักรยานยนต์ (CONS\_TH11), ดัชนีปริมาณจำหน่ายน้ำมันเบนซิน   
   แก๊สโซฮอล์ และน้ำมันดีเซล (ปรับฤดูกาล) (CONS\_TH18), อัตราดอกเบี้ยเงินกู้ยืมข้ามคืนระหว่างธนาคารต่ำสุด (MNR\_TH), ดัชนีคำสั่งซื้อใหม่ทั้งหมดของไทย (NEW\_BOT), ดัชนีการผลิตของไทย (PRO\_TH) และดัชนีความเชื่อมั่นทางธุรกิจของไทย (3 เดือนข้างหน้า) (BSI\_TH\_3E)** ข้อมูลจากธนาคารแห่งประเทศไทย
2. **ดัชนีความเชื่อมั่นทางธุรกิจสหรัฐอเมริกา (BCI\_US), ดัชนีชี้นำเศรษฐกิจ  
   สหภาพยุโรป (CCI\_EA19) และดัชนีชี้นำเศรษฐกิจของโออีซีดี (CCI\_OECD)**   
   ข้อมูลจากองค์การ-เพื่อความร่วมมือและการพัฒนาทางเศรษฐกิจ (OECD)
3. **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP)** ข้อมูลจาก IHS Markit Economics.

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง  
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ   
10 ตัวแปรในระบบเตือนภัย มีความสามารถในการชี้นำเศรษฐกิจอุตสาหกรรม  
ภาคตะวันออก 1-3 เดือน โดยมีความแม่นยำในการพยากรณ์เฉลี่ยร้อยละ 94.0   
จากการทดสอบช่วงปี 2559-2563)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน  
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนกรกฎาคม-สิงหาคม 2567)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

Qr code

Description automatically generatedQr code

Description automatically generatedQr code

Description automatically generated